**În visul meu e visul tău**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă laşi să te visez la noapte?

Mă laşi să-ţi spun plăcute şoapte

Din visul meu în visul tău,

Să-ţi spun că dragostea mereu

Învinge ce-i de neînvins,

Că viaţa asta m-a convins

Că cel mai bine pentru mine

E să mă-nalţ în zbor cu tine

Spre fericirea ce-am visat-o,

Spre fericirea ce-ai dorit-o?

În noaptea asta am să zbor

Spre lună, pornind de pe-un nor,

Acolo am să te găsesc,

Din viaţa ta am să primesc

Trecutul tău, pe care vreau

Să îl degust...sau să îl beau

Ca să mă-ntorc în timp cu tine,

Să fie inimile pline

De dragostea de la-nceput

Şi să simţim că n-am pierdut

Mireasma florilor de mai...

Trecutul tău, ai vrea să-mi dai?

În visul meu din noaptea asta

Aş vrea să îmi deschid fereastra,

Să mă aşez pe-al ei pervaz,

Să zbor spre tine, iar tu, treaz,

Să mă aştepţi sub luna plină

Şi să mă prinzi uşor de mână,

Să mă tragi tandru către tine

Şi să îmi spui:"Acum se vine?

Unde ai fost atâţia ani?

Te-am aşteptat, când suspinând

Când stând la geam şi aşteptând

Cu ochii pironiţi la stele

Punând speranţa mea în ele

Că vei veni în viaţa mea

Şi-mi vei aduce fericirea!"

În noaptea asta vom privi

Spre stele...şi tu vei strivi

Tot dorul ce-ai simţit în urmă

Pentr-o iubire...deci îţi curmă

Tristeţea şi dezamăgirea...

Îţi spun: în viaţa ta, iubirea,

Şi-a găsit locul şi acum

Cu mine eşti pe-al vieţii drum,

În visul meu e visul tău!